
NR.6378/31.10.2024
REFERAT DE APROBARE
la Proiectul de hotărâre privind alegerea președintelui de ședință care va conduce ședințele Consiliului Local al comunei Horoatu Crasnei în perioada NOIEMBRIE 2024-IANUARIE 2025
În conformitate cu prevederile art.123 alin.l din OUG nr.57/2019 privind Codul Administrativ '''După declararea ca legal constituit, consiliul local alege dintre membrii săi, în termenul stabilit prin regulamentul de organizare și funcționare a consiliului local, un președinte de ședință, pe o perioadă de cel mult 3 luni, care conduce ședințele consiliului și semnează hotărârile adoptate de acesta. Președintele de ședință se alege prin vot deschis cu majoritate simplă”.
Având în vedere faptul că la data de 24.10.2024 a avut loc ceremonia  de constituire a consiliului local pentru mandatul 2024-2028, condițiile legale fiind îndeplinite pentru intrarea în exercițiu a consilierilor locali se impune alegerea unui președinte de ședință pentru o perioadă de cel mult trei luni care să conducă lucrările ședințelor consiliului local din această perioadă.

Potrivit prevederilor art.123 alin.4 din OUG nr.57/2019 privind Codul Administrativ președintele de ședință exercită următoarele atribuții principale:
conduce ședințele consiliului local;
supune votului consilierilor locali proiectele de hotărâri și anunță rezultatul votării, cu precizarea voturilor pentru, a voturilor împotrivă și a abținerilor numărate și evidențiate de secretarul general al unității/subdiviziunii administrativ-teritoriale în procesul-verbal al ședinței;
semnează procesul-verbal al ședinței;
asigură menținerea ordinii, în condițiile regulamentului de organizare și funcționare a consiliului local;
supune votului consilierilor locali orice problemă care intră în competența de soluționare a consiliului local;
aplică, dacă este cazul, sancțiunile prevăzute la art. 233 alin. (1) sau propune consiliului aplicarea unor asemenea sancțiuni, după caz;
îndeplinește alte atribuții prevăzute de lege, de regulamentul de organizare și funcționare a consiliului local sau alte însărcinări date de către consiliul local.
Având în vedere cele prezentate, în temeiul art. 136 din OUG nr. 57/2019 privind Codul Administrativ, îmi exprim inițiativa de promovare a proiectului de hotărâre privind alegerea unui președinte de ședință care să conducă lucrările ședințelor Consiliului Local al comunei Horoatu Crasnei în perioada  noiembrie 2024-ianuarie  2025 și solicit Consiliului Local al comunei Horoatu Crasnei, să analizeze și să hotărască cu privire la adoptarea acestuia.
                                                                              PRIMAR,

                                                   MIRIȘAN MARIAN

